**Szombathely Megyei Jogú Város Önkormányzata Közgyűlésének**

**8/2018. (V.7.) önkormányzati rendelete**

**az egészségügyi alapellátásról és körzeteinek meghatározásáról**

Szombathely Megyei Jogú Város Önkormányzatának Közgyűlése az önálló orvosi tevékenységről szóló 2000. évi II. törvény 2. § (2) bekezdésében, valamint az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában és az egészségügyi alapellátásról szóló 2015. évi CXXIII. törvény 5. § (1) bekezdésében meghatározott feladatkörében eljárva – az egészségügyi alapellátásról szóló 2015. évi CXXIII. törvény 6. § (2) bekezdésében biztosított véleményezési jogkörében eljáró alapellátásért felelős országos módszertani intézet véleményének kikérésével – a következőket rendeli el:

1. **§**

E rendelet hatálya kiterjed Szombathely Megyei Jogú Város közigazgatási területén

1. egészségügyi alapellátást biztosító háziorvosokra, házi gyermekorvosokra, fogorvosokra, védőnőkre és az alapellátáshoz kapcsolódó (háziorvosi, házi gyermekorvosi, fogorvosi) ügyeleti ellátásra,
2. iskola-egészségügyi ellátásra (iskolaorvosokra, iskolavédőnőkre és iskola-fogorvosokra).
3. **§**

E rendelet alkalmazásában

1. egészségügyi alapellátás: az egészségügyi alapellátásról szóló 2015. évi CXXIII. törvény 5. § (1) bekezdésében meghatározott ellátások összessége,
2. egészségügyi szolgáltató: az egészségügyről szóló 1997. évi CLIV. törvény 3. § f) pontja szerinti egészségügyi szolgáltató.
3. **§**

Szombathely Megyei Jogú Város Önkormányzata az egészségügyi alapellátás keretében 35 háziorvosi, 16 házi gyermekorvosi, 18 fogorvosi, 24 területi védőnői, 14 iskola-védőnői, 4 iskola-egészségügyi ellátás teljes munkaidős, 16 iskola-egészségügyi ellátás részmunkaidős körzetet jelöl ki számjegyekkel elnevezve.

1. **§**

Szombathely Megyei Jogú Város egészségügyi alapellátási körzeteit

1. a felnőtt háziorvosi szolgálat tekintetében az 1. melléklet
2. a házi gyermekorvosi szolgálat tekintetében a 2. melléklet
3. a fogorvosi szolgálat tekintetében a 3. melléklet
4. a központi orvosi és fogorvosi ügyelet tekintetében a 4. melléklet
5. a védőnői szolgálat tekintetében az 5. melléklet
6. a teljes munkaidős iskola-egészségügyi ellátás tekintetében a 6. melléklet
7. a részmunkaidős iskola-egészségügyi ellátás tekintetében a 7. melléklet

tartalmazza.

1. **§**

Ez a rendelet a kihirdetését követő napon lép hatályba.

1. **§**

Hatályát veszti Szombathely Megyei Jogú Város Önkormányzata Közgyűlésének Szombathely város egészségügyi alapellátási körzeteiről szóló 14/2002. (VI.20.) önkormányzati rendelete.

 **Dr. Puskás Tivadar Dr. Károlyi Ákos**

 **polgármester jegyző**